**ՏԵՂԵԿԱՆՔ**

**«ԿԱՊԱՆԻ ԵՐԵԽԱՆԵՐԻ ԽՆԱՄՔԻ ԵՎ ՊԱՇՏՊԱՆՈՒԹՅԱՆ ԳԻՇԵՐՕԹԻԿ ՀԱՍՏԱՏՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ՍՅՈՒՆԻՔԻ ՄԱՐԶԻ ԵՐԵԽԱՅԻ ԵՎ ԸՆՏԱՆԻՔԻ ԱՋԱԿՑՈՒԹՅԱՆ ԿԵՆՏՐՈՆ» ՀԻՄՆԱԴՐԱՄԻ ՎԵՐԱԿԱԶՄԱՎՈՐԵԼՈՒ ԵՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

«Կապանի երեխաների խնամքի և պաշտպանության գիշերօթիկ հաստատություն» պետական ոչ առևտրային կազմակերպությունը «Սյունիքի մարզի երեխայի և ընտանիքի աջակցության կենտրոն» հիմնադրամի վերակազմավորելու և գույք տրամադրելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) մշակումը պայմանավորված է Հայաստանի Հանրապետության կառավարության 2017 թվականի հունվարի 12-ի N 122-Ն որոշմամբ հաստատված N 1 հավելվածի 119-րդ կետի, Հայաստանի Հանրապետության կառավարության 2016 թվականի սեպտեմբերի 15-ի նիստի N 36 արձանագրային որոշման հավելվածի 1.2-րդ կետի կատարման անհրաժեշտությամբ, ինչպես նաև Հայաստանի Հանրապետությունում երեխաների պաշտպանության ոլորտում իրականացվող բարեփոխումներով` երեխաների խնամքի հաստատություններ երեխաների մուտքի կանխարգելմամբ և այլընտրանքային ծառայությունների ցանցի ընդլայնմամբ:

 Նախագծի ընդունմամբ «Կապանի երեխաների խնամքի և պաշտպանության գիշերօթիկ հաստատություն» պետական ոչ առևտրային կազմակերպությունը կվերակազմավորվի «Սյունիքի մարզի երեխայի և ընտանիքի աջակցության կենտրոն» հիմնադրամի, որը ՀՀ օրենսդրությամբ սահմանված կարգով մասնաճյուղեր կստեղծի՝ Գորիսի և Սիսիանի համայնքներում:

Կազմակերպությունում խնամվող երեխաների կարիքների խորը գնահատման արդյունքներին համապատասխան խնամվող 45 երեխաներն էլ կվերադառնան կենսաբանական ընտանիքներ նրանց անհատական սոցիալական վերականգնման ծրագրերին համապատասխան աջակցություն տրամադրելով: Իրավական ակտի ընդունման արդյուքում կապահովվի երեխաների հետագա խնամքը կենսաբանական ընտանիքում, կբարելավվի նրանց կյանքի որակը, կնպաստի նրանց ինտեգրմանը հասարակությանը, ինչպես նաև ՀՀ Սյունիքի մարզի շուրջօրյա խնամքի կարիք ունեցող երեխաների հետագա խնամքը կկազմակերպվի փոխարինող ընտանիքներում, (խնամակալի, հոգաբարձուի, խնամատար ծնողի):

Նշված մարզում կավելացվի խնամատար ընտանիքների թիվը, ինչպես նաև միջոցներ կտրամադրվեն հաստատություններ երեխաների մուտքի կանխարգելման ծրագրերին:

Ելնելով վերոգրյալից՝ ՀՀ Սյունիքի մարզում շուրջօրյա խնամքի կարիք ունեցող երեխաներ առկա չեն, ուստի ներկայում նշված մարզում ընտանեկան տիպի շուրջօրյա խնամք տրամադրող փոքր տներ ստեղծելու անհրաժեշտությունը բացակայում է:

Լ. Հայրապետյան